CELEX: 52009PC0382
Language: el
Date: 2009-07-17
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 1080/2006 για το Ευρωπαϊκό Ταμείο Περιφερειακής Ανάπτυξης όσον αφορά την επιλεξιμότητα των στεγαστικών παρεμβάσεων υπέρ των περιθωριοποιημένων κοινοτήτων

Σημαντική ανακοίνωση νομικού περιεχομένου

|

52009PC0382

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 17.7.2009COM(2009) 382 τελικό2009/0105 (COD)ΠρότασηΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την τροποποίηση του κανονισμού (ΕΚ) αριθ. 1080/2006 για το Ευρωπαϊκό Ταμείο Περιφερειακής Ανάπτυξης όσον αφορά την επιλεξιμότητα των στεγαστικών παρεμβάσεων υπέρ των περιθωριοποιημένων κοινοτήτωνΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης |110 | Αιτιολογία και στόχοι της πρότασης Σκοπός της πρότασης είναι να δοθεί στο ΕΤΠΑ η δυνατότητα για τη χρηματοοικονομική υποστήριξη των στεγαστικών παρεμβάσεων υπέρ των περιθωριοποιημένων κοινοτήτων που ζουν στα κράτη μέλη τα οποία προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή. Στα νέα κράτη μέλη οι περισσότερες από τις κοινότητες αυτές ζουν σε αγροτικές περιοχές ή σε παραπήγματα (τόσο σε αγροτικές όσο και σε αστικές περιοχές) και δεν μπορούν να επωφεληθούν από την υποστήριξη του ΕΤΠΑ. Το άρθρο 7 παράγραφος 2 του κανονισμού για το ΕΤΠΑ[1] προβλέπει την επιλεξιμότητα των δαπανών σχετικά με τη στέγαση στα νέα κράτη μέλη. Ωστόσο, από την έως σήμερα εμπειρία αποδεικνύεται ότι στην πράξη οι όροι επιλεξιμότητας δεν ανταποκρίνονται πλήρως στις ανάγκες. Σύμφωνα με τις τρέχουσες διατάξεις του ΕΤΠΑ, στεγαστικές παρεμβάσεις μπορούν να γίνουν στο πλαίσιο των επιχειρήσεων αστικής ανάπτυξης και με τη μορφή ανακαίνισης κατοικιών. Επομένως, η υποστήριξη για στεγαστικές παρεμβάσεις σε αγροτικές περιοχές ή για την αντικατάσταση «κατοικιών» πολύ κακής ποιότητας σε αστικές ή σε αγροτικές περιοχές δεν μπορεί να είναι επιλέξιμη στο πλαίσιο του ΕΤΠΑ. Από την πλευρά της ΕΕ υπάρχει ιδιαίτερο ενδιαφέρον και δέσμευση για την καταπολέμηση του κοινωνικού αποκλεισμού, συμπεριλαμβανομένης της ειδικής κατάστασης των Ρομ. Το Ευρωπαϊκό Κοινοβούλιο[2] και το Συμβούλιο[3] έχουν επανειλημμένα ζητήσει από την Επιτροπή να ενεργήσει για την προώθηση της ένταξης των κοινοτήτων αυτών που αντιμετωπίζουν ιδιαίτερες στερήσεις και περιθωριοποίηση. Η Επιτροπή έχει αναλάβει τη δέσμευση να προτείνει – στο πλαίσιο των διαρθρωτικών ταμείων – μέτρα για τη βελτίωση των συνθηκών διαβίωσης των κοινοτήτων αυτών. Η παρούσα πρόταση για την τροποποίηση του κανονισμού για το ΕΤΠΑ υλοποιεί τη δέσμευση αυτή. Επιπλέον, για λόγους απλούστευσης, η παρούσα πρόταση περιέχει μικρές προσαρμογές στη διατύπωση του τρέχοντος άρθρου 7 παράγραφος 2 του κανονισμού για το ΕΤΠΑ σχετικά με το πλαίσιο στο οποίο πραγματοποιούνται οι στεγαστικές παρεμβάσεις στις αστικές περιοχές, χωρίς, ωστόσο, να τροποποιούνται οι υφιστάμενοι κανόνες επιλεξιμότητας υπέρ των κρατών μελών της ΕΕ-12. Ειδικότερα: i) Το άρθρο 7 παράγραφος 2 του κανονισμού για το ΕΤΠΑ δίνει στην Επιτροπή εκτελεστικές εξουσίες όσον αφορά τον καθορισμό των κριτηρίων για την επιλογή των περιοχών και του καταλόγου για τις επιλέξιμες στεγαστικές παρεμβάσεις. Η Επιτροπή άσκησε τις εξουσίες της σύμφωνα με το άρθρο 47 του κανονισμού (ΕΚ) αριθ. 1828/2006. Ωστόσο, στην πράξη αποδείχτηκε ότι τα κριτήρια που έθεσε η Επιτροπή δεν ήταν κατάλληλα, λόγω των μεγάλων διαφορών που χαρακτηρίζουν την κατάσταση στον στεγαστικό τομέα. Για το λόγο αυτό, τώρα απλοποιούνται. Προκειμένου να ληφθεί υπόψη η απλούστευση του άρθρου 47 του κανονισμού (ΕΚ) αριθ. 1828/2006 που εφαρμόζεται τώρα, προτείνεται οι εκτελεστικές εξουσίες που παραχωρούνται στην Επιτροπή να είναι προαιρετικές και όχι δεσμευτικές. ii) Για λόγους σαφήνειας, στον προτεινόμενο κανονισμό πρέπει να περιληφθούν οι επιλέξιμοι τύποι παρεμβάσεων που αφορούν τα υπάρχοντα κτίρια (ανακαίνιση κοινόχρηστων χώρων σε κτίρια κατοικιών, ανακαίνιση και αλλαγή χρήσης δημόσιων κτιρίων με σκοπό τη μετατροπή τους σε «εργατικές κατοικίες»). iii) Τέλος, η τρέχουσα διατύπωση του άρθρου 7 παράγραφος 2 του κανονισμού για το ΕΤΠΑ, «δαπάνες προγραμματιζόμενες στο πλαίσιο μιας πράξης ολοκληρωμένης αστικής ανάπτυξης ή άξονα προτεραιότητας για περιοχές που πλήττονται ή απειλούνται από φυσική υποβάθμιση και κοινωνικό αποκλεισμό» πρέπει να βελτιωθεί. Για το σκοπό αυτό προτείνεται η αντικατάσταση των όρων «πράξη» και «άξονας προτεραιότητας» από τον όρο «ολοκληρωμένη προσέγγιση», με τον οποίο εξασφαλίζεται ότι μια στεγαστική παρέμβαση αποτελεί μέρος μιας ευρύτερης παρέμβασης που συνδέεται με τη στέγαση και περιλαμβάνει πτυχές όπως οι κοινωνικές υπηρεσίες, οι δημόσιοι χώροι, ο πολιτισμός, η παιδεία, η υποδομή μεταφορών, οι οικονομικές δραστηριότητες της περιοχής κ.λπ. ανεξάρτητα από την πηγή της χρηματοδότησης. |lt | Γενικό πλαίσιο Η πρόσβαση όλων των πολιτών, και ιδιαίτερα των πιο ευάλωτων από αυτούς, σε στέγαση με αποδεκτούς όρους αποτελεί βασική προϋπόθεση για την κοινωνία μας. Οι συνθήκες διαβίωσης των κοινοτήτων που αντιμετωπίζουν υπερβολικά μεγάλες στερήσεις και περιθωριοποίηση είναι – στις περισσότερες περιπτώσεις – λυπηρές: Υψηλό επίπεδο ανεργίας, χαμηλό μορφωτικό επίπεδο, έλλειψη δεξιοτήτων, έλλειψη υπηρεσιών υγείας, εγκληματικότητα, χωροταξικός διαχωρισμός, κοινωνικός αποκλεισμός, ρατσισμός και εξώσεις συνθέτουν μια ζοφερή εικόνα η οποία έρχεται σε αντίθεση με τις θεμελιώδεις αξίες της Ευρωπαϊκής Ένωσης. Η χρηματοοικονομική υποστήριξη των διαρθρωτικών ταμείων μπορεί να τονώσει σε μεγάλο βαθμό τις προσπάθειες των εθνικών αρχών για να δοθεί τέλος στην απαράδεκτη αυτή κατάσταση. Επομένως, οι πιστώσεις πρέπει να είναι διαθέσιμες και για στεγαστικές παρεμβάσεις υπέρ των κοινοτήτων αυτών που αυτή τη στιγμή δεν είναι επιλέξιμες στο πλαίσιο του ΕΤΠΑ, δηλαδή για i) στεγαστικές παρεμβάσεις που δεν περιορίζονται στις αστικές περιοχές και ii) στεγαστικές παρεμβάσεις για την αντικατάσταση κατοικιών ιδιαίτερα χαμηλής ποιότητας, ανεξάρτητα από το εάν βρίσκονται σε «αστική» ή «αγροτική» περιοχή. Με σκοπό να αποφευχθούν αδικαιολόγητες διακρίσεις, καθοδηγητική αρχή των προτεινόμενων παρεμβάσεων πρέπει να είναι η 2η βασική αρχή για την ένταξη των Ρομ, σύμφωνα με την οποία από τις παρεμβάσεις που έχουν ως ομάδα-στόχο τους Ρομ δεν πρέπει να αποκλείονται άλλα άτομα που βρίσκονται σε ανάλογη κοινωνικοοικονομική κατάσταση[4]. Επιπλέον, οι στεγαστικές παρεμβάσεις υπέρ των περιθωριοποιημένων κοινοτήτων που χαρακτηρίζονται από υπερβολικά μεγάλες στερήσεις αποτελούν ένα μόνο μέρος ενός περίπλοκου ζητήματος. Κατά συνέπεια πρέπει να αντιμετωπιστούν στο πλαίσιο μιας πολυδιάστατης ολοκληρωμένης προσέγγισης, να προσδιοριστούν σε εθνικό επίπεδο, με ισχυρές συμπράξεις και λαμβάνοντας υπόψη τις πτυχές που αφορούν την παιδεία, τις κοινωνικές υποθέσεις, την ένταξη, τον πολιτισμό, την υγεία, την απασχόληση, την ασφάλεια κ.λπ. Για το λόγο αυτό, σκοπός της πρότασης για την τροποποίηση του τρέχοντος κανονισμού για το ΕΤΠΑ είναι να παρέχει, στο πλαίσιο μιας ολοκληρωμένης προσέγγισης, αποδεκτούς όρους στέγασης. Ύψιστης σημασίας είναι ο ρόλος των δημόσιων αρχών σε όλα τα στάδια της υλοποίησης. |Nd | Ισχύουσες διατάξεις στον τομέα που αφορά η πρόταση Εκτός από την παρέμβαση που αφορά την ενεργειακή απόδοση και τις ανανεώσιμες πηγές ενέργειες, στην οποία έχουν πρόσβαση όλα τα κράτη μέλη, οι παρεμβάσεις του ΕΤΠΑ για την υποστήριξη στο στεγαστικό τομέα απευθύνονται μόνο στα κράτη μέλη που προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή και με τις προϋποθέσεις που ορίζονται στο άρθρο 7 παράγραφος 2 του κανονισμού αριθ. 1080/2006 και στο άρθρο 47 του κανονισμού αριθ. 1828/2006 της Επιτροπής. Για τους λόγους που εξηγούνται πιο πάνω, οι προϋποθέσεις αυτές δεν επαρκούν για την αντιμετώπιση των ειδικών στεγαστικών προβλημάτων που αντιμετωπίζουν οι περιθωριοποιημένες κοινότητες. Επίσης, πρέπει να σημειωθεί ότι το ΕΓΤΑΑ παρεμβαίνει ήδη στο στεγαστικό τομέα για τις αγροτικές περιοχές με βάση τον κανονισμό (ΕΚ) αριθ. 1698/2005 (π.χ. άξονας 3 «Ποιότητα ζωής στις αγροτικές περιοχές και διαφοροποίηση της αγροτικής οικονομίας» - άρθρο 52 στοιχείο β) σημείο ii) «ανακαίνιση και ανάπτυξη των χωριών»). Οι στεγαστικές παρεμβάσεις υπέρ των περιθωριοποιημένων κοινοτήτων στις αγροτικές περιοχές με την υποστήριξη τόσο του ΕΓΤΑΑ όσο και του ΕΤΠΑ, που θα υλοποιούνται στο πλαίσιο ολοκληρωμένων προσεγγίσεων, στις οποίες μπορεί να συμβάλει και το ΕΚΤ, θα αυξήσουν σε μεγάλο βαθμό τη διαθέσιμη χρηματοοικονομική υποστήριξη. Θα είναι αρμοδιότητα των κρατών μελών να καθορίσουν, στο πλαίσιο μιας ολοκληρωμένης προσέγγισης, τη συμπληρωματικότητα των ταμείων έτσι ώστε να υπάρξει το καλύτερο δυνατό αποτέλεσμα. |140 | Συνοχή με τις άλλες πολιτικές και στόχους της Ένωσης Η πρόταση είναι απόλυτα συνεπής με τους στόχους πολιτικής της ΕΕ σχετικά με την καταπολέμηση των διακρίσεων, τις ίσες ευκαιρίες, την οικονομική και κοινωνική συνοχή, την περιφερειακή ανάπτυξη και την εδαφική συνοχή. |2. Διαβούλευση με τα ενδιαφερομενα μερη και εκτιμηση των επιπτωσεων |Διαβουλεύσεις με τα ενδιαφερόμενα μέρη |211 | Μέθοδοι διαβούλευσης, κύριοι τομείς - στόχοι και γενικά χαρακτηριστικά των συνομιλητών Πραγματοποιήθηκαν άτυπες διαβουλεύσεις με διάφορες ευκαιρίες με τις εθνικές αρχές και με εκπροσώπους των περιθωριοποιημένων κοινοτήτων, καθώς και με μέλη του Ευρωπαϊκού Κοινοβουλίου σχετικά με τις δυνατότητες που προσφέρονται στις περιθωριοποιημένες κοινότητες από το άρθρο 7 παράγραφος 2 του κανονισμού για το ΕΤΠΑ, τα εμπόδια και τις διάφορες επιλογές για την αντιμετώπισή τους. |212 | Σύνοψη των απαντήσεων και τρόπος με τον οποίον ελήφθησαν υπόψη Από όλες τις διαβουλεύσεις προέκυψε το συμπέρασμα ότι οι λύσεις που δόθηκαν με την ερμηνεία του κανονισμού (ΕΚ) αριθ. 1080/2006 ήταν ανεπαρκείς. |Συλλογή και χρήση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση επιπτώσεων Η παρούσα πρόταση επιτρέπει την χρηματοοικονομική υποστήριξη του ΕΤΠΑ όσον αφορά στεγαστικές παρεμβάσεις στις περιπτώσεις στις οποίες οι συνθήκες διαβίωσης των περιθωριοποιημένων κοινοτήτων είναι ιδιαίτερα κακές και το μέγεθος του κοινωνικού αποκλεισμού είναι υψηλό. Αυτό δεν είναι δυνατόν να γίνει χωρίς την τροποποίηση του υπάρχοντος κανονιστικού πλαισίου. |3. Νομικά στοιχεία της πρότασης |305 | Συνοπτική παρουσίαση των προτεινόμενων μέτρων Η προτεινόμενη τροποποίηση του άρθρου 7 παράγραφος 2 του κανονισμού (ΕΚ) αριθ. 1080/2006 για το Ευρωπαϊκό Ταμείο Περιφερειακής Ανάπτυξης επιδιώκει να επιτρέψει και να διευκολύνει τις στεγαστικές παρεμβάσεις υπέρ των περιθωριοποιημένων κοινοτήτων στα νέα κράτη μέλη όπου δεν ισχύουν οι τρέχουσες διατάξεις. Λόγω της πολυπλοκότητας της παρέμβασης, είναι σημαντικό οι εθνικές αρχές να προχωρήσουν με ένα πλαίσιο ολοκληρωμένης προσέγγισης. Επιπλέον, για λόγους απλούστευσης, προτείνονται μικρές προσαρμογές στη διατύπωση της υπάρχουσας διάταξης. |310 | Νομική βάση Το άρθρο 7 παράγραφος 2 του κανονισμού (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Περιφερειακής Ανάπτυξης ορίζει τις προϋποθέσεις επιλεξιμότητας που εφαρμόζονται στο στεγαστικό τομέα στα νέα κράτη μέλη. |329 | Αρχή της επικουρικότητας Η πρόταση συνάδει με την αρχή της επικουρικότητας επειδή διευρύνει τις δυνατότητες των νέων κρατών μελών να παρέχουν υποστήριξη στις στεγαστικές παρεμβάσεις υπέρ των περιθωριοποιημένων κοινοτήτων με τον τρόπο που θεωρούν καταλληλότερο, ενώ παράλληλα διατηρούν την ολοκληρωμένη προσέγγιση ως βασική προϋπόθεση για την παρέμβαση. Έτσι κάθε παρέμβαση θα μπορεί να ανταποκρίνεται στις ιδιαιτερότητες της κάθε κοινότητας αλλά έχοντας ως βάση μια κοινή μέθοδο. |Αρχή της αναλογικότητας |331 | Η πρόταση συνάδει με την αρχή της αναλογικότητας επειδή περιορίζεται μόνο στο να επιτρέψει την υποστήριξη του ΕΤΠΑ στο στεγαστικό τομέα υπέρ των περιθωριοποιημένων κοινοτήτων και στις περιπτώσεις στις οποίες δεν είναι δυνατή η εφαρμογή των τρεχουσών διατάξεων. Η παρέμβαση αυτή περιορίζεται μόνο σε εκείνα τα κράτη μέλη στα οποία σήμερα υπάρχει πρόβλημα. |332 |Επιλογή νομικών μέσων |341 | Προτεινόμενο μέσο: Κανονισμός. |342 | Η Επιτροπή έχει ήδη εξετάσει τις δυνατότητες που προσφέρει η ισχύουσα νομοθεσία. Ακόμη και με την πιο ευέλικτη ερμηνεία, οι τρέχοντες κανόνες που καθορίζουν περιορισμένη επιλεξιμότητα δεν επιτρέπουν στεγαστικές παρεμβάσεις εκτός των αστικών περιοχών ή την αντικατάσταση των υφιστάμενων παραπηγμάτων από κατοικίες υπέρ των περιθωριοποιημένων κοινοτήτων που ζουν στα νέα κράτη μέλη. |4. Δημοσιονομικές επιπτωσεις |409 | Η πρόταση δεν έχει επιπτώσεις για τον κοινοτικό προϋπολογισμό. |Πρόταση2009/0105 (COD)ΚΑΝΟΝΙΣΜΟΣ (ΕΚ) αριθ. …/2009 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την τροποποίηση του κανονισμού (ΕΚ) αριθ. 1080/2006 για το Ευρωπαϊκό Ταμείο Περιφερειακής Ανάπτυξης όσον αφορά την επιλεξιμότητα των στεγαστικών παρεμβάσεων υπέρ των περιθωριοποιημένων κοινοτήτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 162,την πρόταση της Επιτροπής[5],τη γνώμη της Ευρωπαϊκής Οικονομικής και Κοινωνικής Επιτροπής[6],τη γνώμη της Επιτροπής των Περιφερειών[7],Αποφασίζοντας σύμφωνα με τη διαδικασία του άρθρου 251 της Συνθήκης,Εκτιμώντας τα ακόλουθα:(1) Με σκοπό να βελτιωθεί η οικονομική και κοινωνική συνοχή της Κοινότητας, είναι αναγκαίο να υποστηριχθούν περιορισμένες παρεμβάσεις για την ανακαίνιση υπαρχόντων κτιρίων που εξυπηρετούν σκοπούς στέγασης στα κράτη μέλη τα οποία προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή. Οι παρεμβάσεις αυτές μπορούν να πραγματοποιηθούν με βάση του όρους που καθορίζονται στο άρθρο 7 παράγραφος 2 του κανονισμού (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Ταμείο Περιφερειακής Ανάπτυξης και για την κατάργηση του κανονισμού (ΕΚ) αριθ. 1783/1999[8].(2) Οι δαπάνες προγραμματίζονται στο πλαίσιο μιας πράξης ολοκληρωμένης αστικής ανάπτυξης ή ενός άξονα προτεραιότητας για περιοχές που πλήττονται ή απειλούνται από φυσική υποβάθμιση και κοινωνικό αποκλεισμό. Για λόγους σαφήνειας, οι όροι με βάση τους οποίους πραγματοποιούνται οι στεγαστικές παρεμβάσεις στις αστικές περιοχές πρέπει να απλοποιηθούν. Επομένως, οι δαπάνες για τις στεγαστικές παρεμβάσεις πρέπει να προγραμματίζονται λαμβάνοντας υπόψη διάφορες παραμέτρους ανεξάρτητα από την πηγή της χρηματοδότησης. Πρέπει, επίσης, να σημειωθεί ότι επιλέξιμες είναι μόνο οι δαπάνες για παρεμβάσεις σε υπάρχοντα κτίρια.(3) Στα κράτη μέλη στα οποία εφαρμόζεται το άρθρο 7 παράγραφος 2 του κανονισμού (ΕΚ) αριθ. 1080/2006, μεγάλος αριθμός περιθωριοποιημένων κοινοτήτων ζει, επίσης, εκτός των αστικών περιοχών. Επομένως, είναι αναγκαίο να επεκταθούν τα κριτήρια επιλεξιμότητας των δαπανών ώστε να καλύψουν και τις στεγαστικές παρεμβάσεις υπέρ των κοινοτήτων αυτών που ζουν στις αγροτικές περιοχές.(4) Ανεξάρτητα από το εάν οι κοινότητες αυτές βρίσκονται σε αστικές ή αγροτικές περιοχές, λόγω των ιδιαίτερα χαμηλής ποιότητας συνθηκών στέγασής τους, πρέπει να είναι επιλέξιμες και οι δαπάνες για την αντικατάσταση των υπαρχουσών κατοικιών από νεόδμητες.(5) Σύμφωνα με την αρχή αριθ. 2 των κοινών βασικών αρχών για την ένταξη των Ρομ, την οποία επανέλαβε το Συμβούλιο στα συμπεράσματά του για την ένταξη των Ρομ στις 8 Ιουνίου 2009, από τις στεγαστικές παρεμβάσεις που έχουν ως ομάδα-στόχο τους Ρομ δεν πρέπει να αποκλείονται άλλα άτομα που βρίσκονται σε ανάλογη κοινωνικοοικονομική κατάσταση.(6) Σύμφωνα με την αρχή αριθ. 1 αυτών των κοινών βασικών αρχών, με σκοπό να περιοριστεί ο κίνδυνος διαχωρισμού, οι στεγαστικές παρεμβάσεις για τις περιθωριοποιημένες κοινότητες πρέπει να πραγματοποιούνται στο πλαίσιο μιας ολοκληρωμένης προσέγγισης, η οποία περιλαμβάνει κυρίως ενέργειες στους τομείς της παιδείας, της υγείας, των κοινωνικών υποθέσεων, της απασχόλησης και της ασφάλειας.(7) Στο πλαίσιο του τρέχοντος κανονιστικού πλαισίου, τα κριτήρια για την επιλογή των περιοχών στις οποίες πραγματοποιούνται οι στεγαστικές παρεμβάσεις υπόκεινται στη διαδικασία της απλούστευσης. Λόγω της ποικιλομορφίας της κατάστασης στον τομέα της στέγασης σε κάθε κράτος μέλος, τα κριτήρια αυτά πρέπει να καθοριστούν με αποκεντρωμένο τρόπο. Επομένως, η Επιτροπή δεν θα πρέπει να υποχρεωθεί να καθορίσει τα κριτήρια αυτά.(8) Κατά συνέπεια, ο κανονισμός (ΕΚ) αριθ. 1080/2006 πρέπει να τροποποιηθεί ανάλογα,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 7 παράγραφος 2 του κανονισμού (ΕΚ) αριθ. 1080/2006 αντικαθίσταται από το ακόλουθο κείμενο:«2. Οι δαπάνες στέγασης, εκτός αυτών που αφορούν την ενεργειακή απόδοση και τη χρήση της ανανεώσιμης ενέργειας σύμφωνα με την παράγραφο 1α, είναι επιλέξιμες μόνο για όσα κράτη μέλη προσχώρησαν στην Ευρωπαϊκή Ένωση την 1η Μαΐου 2004 ή αργότερα και υπό τους ακόλουθους όρους:α) οι δαπάνες προγραμματίζονται σε ένα από τα ακόλουθα πλαίσια:i) το πλαίσιο μιας ολοκληρωμένης προσέγγισης για την αστική ανάπτυξη στις περιοχές που πλήττονται ή απειλούνται από φυσική υποβάθμιση και κοινωνικό αποκλεισμό·ii) το πλαίσιο μια ολοκληρωμένης προσέγγισης για τις περιθωριοποιημένες κοινότητες.β) Η πίστωση για δαπάνες στέγασης ανέρχεται είτε κατ’ ανώτατο όριο στο 3 % της πίστωσης του ΕΤΠΑ στα οικεία επιχειρησιακά προγράμματα είτε στο 2 % της συνολικής πίστωσης του ΕΤΠΑ.Για τους σκοπούς του στοιχείου α) σημείο i) του πρώτου εδαφίου, οι δαπάνες περιορίζονται σε μία από τις ακόλουθες παρεμβάσεις:- ανακαίνιση κοινόχρηστων χώρων σε υπάρχοντα κτίρια στέγασης πολλών οικογενειών,- ανακαίνιση και αλλαγή χρήσης υπαρχόντων κτιρίων που ανήκουν σε δημόσιες αρχές ή σε μη κερδοσκοπικούς οργανισμούς για να χρησιμοποιηθούν ως κατοικίες από νοικοκυριά χαμηλού εισοδήματος ή από άτομα με ιδιαίτερες ανάγκες.Για τους σκοπούς του στοιχείου α) σημείο ii) του πρώτου εδαφίου, οι παρεμβάσεις μπορούν να περιλαμβάνουν την αντικατάσταση υπαρχουσών κατοικιών από νεόδμητα σπίτια.Η Επιτροπή μπορεί να εκδίδει τον κατάλογο των κριτηρίων των απαιτούμενων για τον καθορισμό των περιοχών πoυ αναφέρονται στο στοιχείο α) σημείο i) του πρώτου εδαφίου και τον κατάλογο των επιλέξιμων παρεμβάσεων σύμφωνα με τη διαδικασία του άρθρου 103 παράγραφος 3 του κανονισμού (ΕΚ) αριθ. 1083/2006.»Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[…] […] [1] Κανονισμός (EΚ) αριθ. 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, όπως τροποποιήθηκε από τον κανονισμό (ΕΚ) αριθ. 397/2009, ΕΕ L 210 της 31.07.2006, σ. 1.[2] Ψήφισμα του Ευρωπαϊκού Κοινοβουλίου της 11ης Μαρτίου 2009 σχετικά με την κοινωνική κατάσταση των Ρομ και τη βελτίωση της πρόσβασής τους στην αγορά εργασίας της ΕΕ (2008/2137/INI).[3] Συμπεράσματα του Συμβουλίου σχετικά με την ένταξη των Ρομ, Λουξεμβούργο 8 Ιουνίου 2009.[4] Η συγκεκριμένη, αλλά όχι αποκλειστική στόχευση των Ρομ ως ομάδας, έχει ουσιώδη σημασία για τις πρωτοβουλίες που αφορούν την πολιτική ένταξης. Αυτό σημαίνει ότι οι Ρομ αποτελούν μεν την ομάδα-στόχο, αλλά δεν αποκλείονται άλλες ομάδες που βρίσκονται στην ίδια κοινωνικοοικονομική κατάσταση (…) (Κοινές βασικές αρχές για την ένταξη των Ρομ όπως συζητήθηκαν κατά την 1η σύσκεψη της ολοκληρωμένης ευρωπαϊκής πλατφόρμας για την ένταξη των Ρομ, τον Απρίλιο του 2009· επισυνάπτονται στα συμπεράσματα του Συμβουλίου για την ένταξη των Ρομ, Λουξεμβούργο 8 Ιουνίου 2009).[5] ΕΕ C […] της […], σ. […].[6] ΕΕ C […] της […], σ. […].[7] ΕΕ C […] της […], σ. […].[8] ΕΕ L 210 της 31.7.2006, σ. 1.